# Bundesbresidänt vu Dytschland

Standarte des Bundespräsidenten
Logo des Bundespräsidenten
Dr **Bundesbresidänt** isch s Staatsoberhaupt vu dr Bundesrepublik Dytschland.

## Amt un Ufgabe

Sy Roll im bolitische Sischtem vum Staat lyt zmaischt äänen an dr Dagesbolitik. Au wänn s kai verfassigsräächtligi Vorschrift git, wu em Bundesbresidänt dagesbolitischi Stelligname verbietet, haltet si s Staatsoberhaupt mit sonige dradizionäll zrugg. D Regierigsarbet wird z Dytschland vu dr Bundeschanzleri bzw. em Bundeschanzler un em Bundeskabinett glaischtet. Ainewäg ghere zum Amt vum Bundesbresidänt s Rächt un d Bflicht zum bolitische Handlen un isch nit uf rain rebresäntativi Ufgabe bschränkt. D Funktione vum Amt sind dur s Grundgsetz (Art. 54–61) definiert. Wie dr Bundesbresidänt die Ufgabe uusfiert, entschaidet är grundsätzli autonom, är het do ne wyte Gstaltigsspiilruum.

Näbe dr velkerrächtlige Verdrättig vum Bund und e Huffe formal un protokollarisch wichtigen Ufgabe, het dr Bundesbresidänt wichtigi Reservevollmachte, wun eme vor allem in Krisezyte staatsbolitischi Ufgabe mit ere große Dragwyte zuewyse. Unter anderem het dr Bundesbresidänt wichtigi Kompetänze im Rame vum Gsetzgebigsnotstand, bi dr Wahl vum Bundeschanzler, bi dr Entschaidigsgwalt iber d Uflesig vum Dytsche Bundesdag im Fall vun ere vum Bundeschanzler verlorene Verdröuesfrog, bi dr Wahl vun ere Minderhaitsregierig un wel Gsetz iberhaupt erscht dur d Unterschrift vum Bresidänt Rächtschraft kriege.

Im bolitische Sischtem cha dr Bundesbresidänt kainere vu dr drei klassische Gwalte (Legislative, Exekutive, Judikative) zuegornet wäre, är stellt as Staatsoberhaupt d „Ainhait vum Staat“ dar. Är wird wäge däm mänkmol as „Gwalt *sui generis*“ (as aigeni Gwalt) aagluegt. No Art. 55 vum Grundgsetz derf er nit dr Regierig un au nit ere gsetzgebende Kerperschaft vum Bund oder eme Land aaghere. Är derf au kai ander bsoldet Amt, kai Gwärb un kai Beruef uusiebe. Au ne gwärbli Unternämme derf er nit fiere. Wäge däm chan er e „neutrali Chraft“ (*pouvoir neutre*) gnännt wäre. Dr Bundesbresidänt wirkt im Alldag näbe syne Kompetänze, wun er dur d Verfassig het, au representativ un integrativ. Go dr Iberbarteiligkait vum Amt z entspräche, hän alli Bresidänte ne Barteimitglid rueje loo.

Dr Bundesbresidänt wird vu dr der Bundesversammlig fir e Amtszyt vu fimf Johr gwehlt. E Widerwahl isch nume aimol zuelässig. D Amtssitz vum Bundesbresidänt sin s Schloss Bellevue in dr Bundeshauptstadt Berlin un d Villa Hammerschmidt in dr Bundesstadt Bonn.

Dr derzytig Amtsinhaber isch syt em 18. Merz 2012 dr barteilos Joachim Gauck.

## Dytschi Bundesbresidänte syt 1949

Bundesbresidänte vu dr Bundesrepublik Dytschland| Nr. | Bild | Name (Läbesdate) | Bartei | Aafang vu dr Amtszyt | Änd vu dr Amtszyt | Däg | Wahl(e) |
| --- | --- | --- | --- | --- | --- | --- | --- |
|  | 01 |  | Theodor Heuss (1884–1963) | FDP | 0 12.09.1949 | 12.09.1959 | 3653 | 1949/1954 |
|  | 02 |  | Heinrich Lübke (1894–1972) | CDU | 13.09.1959 | 30.06.1969 | 3579 | 1959/1964 |
|  | 03 |  | Gustav Heinemann (1899–1976) | SPD | 01.07.1969 | 30.06.1974 | 1826 | 1969 |
|  | 04 |  | Walter Scheel (1919–2016) | FDP | 01.07.1974 | 30.06.1979 | 1826 | 1974 |
|  | 05 |  | Karl Carstens (1914–1992) | CDU | 01.07.1979 | 30.06.1984 | 1827 | 1979 |
|  | 06 |  | Richard von Weizsäcker (1920–2015) | CDU | 01.07.1984 | 30.06.1994 | 3652 | 1984/1989 |
|  | 07 |  | Roman Herzog (1934–2017) | CDU | 01.07.1994 | 30.06.1999 | 1826 | 1994 |
|  | 08 |  | Johannes Rau (1931–2006) | SPD | 01.07.1999 | 30.06.2004 | 1827 | 1999 |
|  | 09 |  | Horst Köhler (1943–2025) | CDU | 01.07.2004 | 0 31.05.2010 | 2161 | 2004/2009 |
|  |  |  |  | *Amt vakant*  |  | 29 |  |
|  | 10 |  | Christian Wulff (\* 1959) | CDU | 030.06.2010 | 017.02.2012 | 598 | 2010 |
|  |  |  |  | *Amt vakant*  |  | 29 |  |
|  | 11 |  | Joachim Gauck (\* 1940) | parteilos | 18.03.2012 | 18.03.2017 | 1827 | 2012 |
|  | 12 |  | Frank-Walter Steinmeier (\* 1956) | SPD | 19.03.2017 | *im Amt* | 3375 | 2017 |

*Aamerkige:*

1 Art. 136 Im Abs. 2 GG haißts: „Bis zur Wahl des ersten Bundespräsidenten werden dessen Befugnisse von dem Präsidenten des Bundesrates ausgeübt. Das Recht der Auflösung des Bundestages steht ihm nicht zu.“ Dr Bundesrot isch zum erschte Mol am 7. Septämber 1949 zämmedrätte un het doderby dr Karl Arnold (CDU) zue sym Bresidänt gwehlt gha.
2 Noch em Ruggdritt vum Horst Köhler am 31. Mai 2010 bis zum Amtsaadritt vum Wulff am 30. Juni 2010 het dr Bresidänt vum Bundesrot, dr Jens Böhrnsen (SPD), no Art. 57 GG d Befuegnis vum Bundesbresidänt ibernuu.
3 Ab em Ruggdritt vum Christian Wulff am 17. Februar 2012 het dr Bresidänt vum Bundesrot, dr Horst Seehofer (CSU) d Befuegnis vum Bundesbresidänt bis zum Amtsaadritt vum Gauck am 18. Merz 2012 ibernuu.

* Christoph Degenhart: *Staatsrecht I. Staatsorganisationsrecht. Mit Bezügen zum Europarecht.* 27. Auflage. Müller, Heidelberg 2011, ISBN 978-3-8114-9805-1, S. 301–309.
* Klaus Stern: *Das Staatsrecht der Bundesrepublik Deutschland.* Bd II: *Staatsorgane, Staatsfunktionen, Finanz- und Haushaltsverfassung, Notstandsverfassung.* C. H. Beck, München 1980, ISBN 978-3-406-07018-1.
* Eberhard Jäckel, Horst Möller, Hermann Rudolph (Hrsg.): *Von Heuss bis Herzog – die Bundespräsidenten im politischen System der Bundesrepublik*. Deutsche Verlagsanstalt, Stuttgart 1999, ISBN 3-421-05221-2
* Robert Chr. van Ooyen: *Der Bundespräsident als „Integrationsfigur“?* In: *Jahrbuch des öffentlichen Rechts der Gegenwart.* Bd. 57. Mohr Siebeck, Tübingen 2009, S. 235–254.
* Günther Scholz: *Die Bundespräsidenten: Biographien eines Amtes.* Bouvier, Bonn 1997, ISBN 3-416-02573-3.
* Daniel Lenski: *Von Heuss bis Carstens. Das Amtsverständnis der ersten fünf Bundespräsidenten unter besonderer Berücksichtigung ihrer verfassungsrechtlichen Kompetenzen.* Edition Kirchhof & Franke, Berlin 2009, ISBN 978-3-933816-41-2.

## Weblink

 **Commons: Bundesbresidänte** – Sammlig vo Multimediadateie
* Offizieller Internetufdritt vum dytsche Bundesbresidänt (un vum Bundesbresidialamt)
* *D Bundesbresidänte*, Websyte vum Bundesbresidialamt

## Fueßnote

|  |  |
| --- | --- |
|  | Dä Artikel basiert uff ere fräie Übersetzig vu dere Version vum Artikel „Bundespräsident\_(Deutschland)“ vu de dütsche Wikipedia. E Liste vu de Autore un Versione isch do z finde. |